काठमाडौं&nbsp;: प्रधानन्यायाधीश गोपालप्रसाद पराजुलीको राजीनामा माग गर्दै&nbsp;१४ औं पटक अनशनमा बसेका डा. गोविन्द केसीले ५ दिनपछि अनशन तोडेका छन् । शनिबार बिहान साढे दश बजे त्रिवि शिक्षण अस्पताल बाहिर जुत्ता पालिस गर्ने सिरहाका ४८ वर्षीय नथुनियाँ &nbsp;मोचीको हातबाट जुस पिएर डा. केसीले अनशन तोडेका हुन् । शुक्रबार स्वाथ्यमन्त्री दिपक बोहरा र केसीबीच ५ बुँदे सहमति भएपछि केसी अनशन तोड्न सहमत भएका हुन् । चिकित्साशास्त्र अध्ययन संस्थानको डिनमा शशि शर्माको पुनर्बहाली आदेशसँगै डा.केसीले प्रधानन्यायाधीश पराजुलीको राजीनामा मागसहित गत सोमबारदेखि अनशन थालेका थिए। अनशन तोड्दै केसीले आफ्नो लडाईँ न्यायालय भित्र हुने चलखेल र भ्रष्टाचारविरुद्ध भएको बताए । प्रधानन्यायाधीशले राजीनामा दिनुपर्ने र राजीनामा नदिए पुनः सत्याग्रहमा उत्रने चेतावनी दिए।&nbsp;&nbsp;